**Літаратурная гульня**

**Адчыняя кнігу - адчыняеш свет!**

**Бібліятэкар:** Сем цудаў свету стварылі людзі ў даўніну: егіпецкія піраміды, цудоўнейшую статую Зеўса ў Алімпіі, вісячыя сады асірыйскай царыцы Семіраміды ў Вавілоне, храм Артэміды Эфескай, вялізарную статую бога Геліоса ў гавані востава Радос, галікарнанскі маўзалей і маяк у Александрыі.

**Вядучы:** Ёсць і яшчэ адзін цуд свету, не менш цікавы. Ён знаёмы кожнаму з нас, але мы настолькі прывыклі да гэтага тварэння чалавецтва, што рэдка задумваемся над яго каштоўнасцю. А цуд гэты заўсёды ляжыць пад рукой, і як сапраўдны сябар, гатовы ў любы час прыйсці на дапамогу , навучыць, параіць, падбадзёрыць, рассказаць што небудзь. Гэта – кніга.

**Бібліятэкар:** Кніга! Яна ўваходзіць у жыццё з самага ранняга дзяцінства, і мы прывыкаем да паветра, якім дыхаем, да сонца, якое асвятляе ўсё навакол.

**Бібліятэкар:** Кніга! Яна вядзе нас ад пазнання першых ісцін усё далей і далей. Яна расказвае нам і пра казачных волатаў, і пра далёкія краіны. З кнігай кожны з нас падарожнічае і на трыста гадоў уперад, у будучыню, і на трыста гадоў назад, у гісторыю.

На сцэну выходзяць чытачы.

Чытач 1. Верш Э. Агняцвет

“ З табою, кніга добрая”

Я добрую кнігу

Як цуда люблю.

Яна асвятляе

Людзей і зямлю.

На кожнай старонцы

Адкрыю сакрэт:

Там ветразь пад сонцам,

Таёмны сусвет.

Чытач 2. З табою, кніга добрая,

Ідзём у новы век.

Ты мудрая і ўчодрая,

як добры чалавек!

З табою пачынае

Дарогу герой,

Ён прагна яытае,

Сябруе з табой.

Чытач 3. Душою прыгожы

Расце будаўнік,

І жыць ён не можа

Без песень і кніг.

Я добрую кнігу,

Як цуда, люблю.

Яна асвятляе

Людзей і зямлю.

**Бібліятэкар:** Аб усім на свеце расказвае кніга. Ты зможаш пабываць і ў цёплых краінах, і прагуляцца па гарах на Месяцы.

Вядучы: Адкрыеш старонку, другую – адступяць сцены пакоя, стане відаць далёка-далёка: пачуеш галасы тых, хто жыў даўным-даўно або хто цяпер ад цябе за трыдзевяць зямель, за лясамі, за гарамі.

**Бібліятэкар:** Пералістваеш каляровыя старонкі і бачыш, як стары цягне невадам залатую рыбку, як Рабінзон Круза будуе хаціну на зялёным востраве, як Том Сойер фарбуе плот.

**Вядучы:** Нішто па магутнасці не можа параўнацца з кнігай, што цярпліва чакае свайго чытача. Ты яшчэ знаёмішся з букваром, вучыш літары, складваеш з іх словы, а кніга ўжо ведае, што прыйдзе дзень і час, калі ты сам адкрыеш яе…

Паказ кзак на мультымедыйнай дошцы.

**Бібліятэкар:** Мы з вамі праглядзелі ўрыўкі з казак. Я упэўнена, што вам вельмі спадабалася.

Шмат цікавага ёсць у кнігах. Усіх іх не назавеш, пра ўсё не раскажаш… А якія з гэтых кніг вам падабаюцца?

Паказ кніг, з кніжнай выставы.

Дзеці: Усе!

**Бібліятэкар:** Я адчуваю, што вы любіце кніжкі. Ці можна іх не любіць?

Я добрую кнігу,

Як цуда, люблю.

Яна асвятляе людзей і зямлю.

Эдзі Агняцвет

**Вядучы:** Вось за што мы любім кніжкі: яны вучаць дабрыні, мудрасці, даюць нам шмат новых ведаў.

 **Бібліятэар:** А цяпер успомнім асноўныя правілы карыстання кнігай.

Дзеці адказваюць.

 А зараз у нас будзе віктарына па казках. Разбіваемся на дзве каманды.Кожная каманда прыдумоўвае сабе назву.

1. Хто панёс сонную Дзюймовачку з кватэры жанчыны, у якой яна жыла ( па аднайменнай казцы “ Дзюймовачка”)

а) Жук

**б)** **Жаба**

в) Мыш

 **2.** Якое жаданне загадала Дзюймовачка перад вяселлем з кратом ?

 а) Паесці

 б) Паесці

 **в)** **паглядзець на сонейка**

**3.** Як у казцы “Прынцэса на гарошыне” каралева высветліла, што прыйшла да іх дзяўчына –прынцэса:

а) Папрасіла яе станцаваць

**б) паклала ёй гарошыну пад сяннікі**

в) паверыла на слова

**4**. Што првнесла Русалачка ў ахвяру вядзьмарцы ўзамен на ногі замест хваста ( па водле казкі “ Русалачка”)

а) Заплаціла грошы

**б)** **Аддала свій голас**

в) падарыла новыя чаравікі

**5.** Хто першы крыкнуў “ А кароль-то голы!” (паводле казкі “ Новы нарад караля”)

а) Бабулька

**б)** **Дзіця**

в) Адзін з прыдворных

**6.** Якія птушкі выклікалі захапленне ў качаняці ў казцы “ Гадкае качаня”

а) Куры

б) качкі

**в)** **Лебедзі**

**7**. Якія кветкі раслі ў Кая і Герды ў казцы “ Снежная каралева”

**а)** **Ружы**

б) Рамонкі

в) Цюльпаны

**8.**  З якога металу быў зроблены ўстойлівы алавяны салдацік, пакахае выдатную танцорку ( паводле казкі “ Устойлівы алавяны салдацік”)?

а) Медзь

**в)** **Волава**

г) Бронза

**9.** Колькі братоў было ў Эльзы у казцы “ Дзікія лебедзі”:

**а) Адзінаццаць**

б) Дзевяць

г) Трынаццаць

1**0.**  Як “ раздаваў” сны дзецям Оле-Лукойе”

а) клаў пад падушку

б) распавядаў малышу на вушка

**в) Раскрываў парасон над спячым дзіцем**

Адгадай казку.

1. Думала ліса на цэлы дзень наесціся, але нават і пакаштаваць ежы не прыйшлося. ( Лісіца і журавель)
2. Касіў на лузе касец. Змарыўся і сеў пад кустом адпачыць. ( Лёгкі хлеб)
3. Пранесла курачка сена карове. Карова з’ела сена і дала масла. ( Як курачка пеўніка ратавала)
4. Вось пайшоў раз кот ў лес на паляванне і заблудзіўся. Шукаў-шукаў дарогу да дому-не знайшоў. Сеў пад ялінкай і плача. ( Як кот звяроў напалохаў.)
5. Гуляюць пагульваюць маразы, адзін аднаго пахвальваюць. ( Два маразы)
6. Піліпка-сынок, плыві пад беражок, зъеш піражок! (Піліпка- сынок)
7. Жыў адзін бедны чалавек з жонкаю. Нарадзілася ў іх дачк. ( Разумная дачка)
8. А лісічка, а сястрычка, вазьмі і мяне з сабою. Падвязі хоць мой хвост. (Лісіца-хітрыца)
9. Адвячоркам прыбег воўк, ухапіў падсвінка і павалок цераз агароды. Тут сабака як наробіць ляманту, як кінецца за ваўком… (Сабака і воўк)

10. Здароў будзь, чалавеча. Хо ты і куды ідзеш? – Іду да Бога, – адказвае Несцерка. (Несцерка)

Бачу, што вы не толькі любіце чытаць кнігі, ведаеце літаратурных герояў, але і беражліва адносіцеся да кніг. Я вельмі рада. Зараз я прапаную вам намаляваць сваіх любімых казачных герояў.

Дзеці малююць. На прыканцы мерапрыемства, малюнкі вывешваюцца на дошчы.

**Бібліятэкар:** Вось і закончылася наша мерапрыемства. Я спадзяюся, што вам захочацца сустрэцца з кніжнымі героямі як мага хутчэй, і вы наведаеце бібліятэку. Прыемных вам сустрэч.